**ዓለም-ለኸ ኮምሽን ኪኢላታት ሰብኣዊ መሰላት ኣብ ኢትዮጵያ**

**ዝርዝር ንጥፈታት ሰራሕ**

1. **ኣመሰራርትኡ**

ዓለም-ለኸ ኮምሽን ኪኢላታት ሰብኣዊ መሰላት ኣብ ኢትዮጵያ ብዕለት 21 ታሕሳስ፣ 2021 ብቁጽሪ A/HCR/RES/S-33/1 ብውደብ ሑቡራት መንግስታት ቤት-ምኽሪ ኮምሽን ሰብኣዊ መሰላት ኣብ ዝተገበረ ዋዕላ ተመስሪቱ።

1. **ዕማም**

ቤት መኽሪ ሰብኣዊ መሰላት ንዓለም-ለኸ ኮምሽን ኪኢላታት ሰብኣዊ መሰላት ኣብ ኢትዮጵያ እዞም ዝስዕቡ ነገራት ንክሰርሕ ዕማም ሂብዎ፦

* ኣብቶም ተጠርጢሮም ዘለው ዓመጻትን ግህሰታትን ዙርያ ዘለው ሓቅታትን ኩነታትን ምስናድ ማስርጂ ምእካብን ምዕቃብን ፡ ሓላፍነት ዝወስዱ ኣካላት ምልላይ። ኣድላይ ኣብ ዝኾነሉ ድማ ኣብ መጻኢ ማሕበረ-ሰብ ዓለም ፍትሒ ንምንጋስ ከምኡ’ውን ናይ ተሓታትነት መስርሕ ኣብ ዝግበር ምንቅስቃስ ብሃገራዊ፥ ኣህጉራዊ ከምኡ’ውን ዓለም-ለኻዊ ፍርዲቤታት ዝግበር ከይዲ ኣብ ዝህሉ ኣብ ዘድልዩሉ እዋን እቶም ብምርመራ ዝተረኸቡ ውጺታት ክውከሱ ምግባር።
* ፍትሒ ኣብ ንምንጋስ ማለት’ውን ታሓታትነት፥ዕርቂ፥ ግቡእ ሕውየትን ኣብ ዝግበር ከይዲ ምሕጋዝን ከምኡ’ውን ንመንግስቲ ኢትዮጵያ ኣብ ዝገብሮ ናይ ተሓታትነትን፥ ዕረቀን ከምኡ’ውን ሕውይት ሓሳባት ቴክኒካዊ ድጋፍ ምሃብን እዮመ።
* ኣብ ከይዲ ስርሑ ጾታዊ ተንከፍ ዝምልከትን ከምኡ’ውን ውጻዕ መዓት ማእኸል ዝገበረ ስራሕ ንክሰርሕ።
* ምስ ኩሎም መዳርግቲ ኣካላት ማለት ውን፦ ንመንግስቲ ኢትዮጵያ፥ ክልላዊ መንግስታት፥መንግስቲ ኤርትራ፥ ቤት-ጽሕፈት ላዕለዋይ ኮምሽነር፥ ኣብ ሚንስተራት ዘሎ ዕማምዊ ሓይሊ፣ ኮምሽን ሰብኣዊ መሰላት ኢትዮጵያ፣ ሕብረት ኣፍሪቓ፥ ኮምሽን ሰብኣዊን ናይ ሰባት መሰላትን ኣፍሪቓ፥በይነ መንግታትን ሰልጣን ኣብ ልምዓትን ቤርጌሳዊ ማሕበራት ሓዊሱ ብሓባር ይሰርሕ።

ዓለም-ለኸ ኮምሽን ኪኢላታት ሰብኣዊ መሰላት ኣብ ኢትዮጵያ ብማእከላውነት ዓምጽን ግህሰተን ደው ንክብልን፥ ዳግማይ ዘየጋጥም፥ ከምኡ፡ውን ምክልኻል ብዝብል ዝምራሕ እዩ።

1. **ኣወቃቅርኡ**
2. ኣባላት ኮምሽን፡ ዓለም-ለኸ ኮምሽን ከኢላታት ሰብኣዊ መሰላት ኣብ ኢትዮጵያ ብቤት-መኽሪ ኮምሽን ሰበኣዊ መሰላት ፕሬዝዳንት ዝተሸሞ ብውለቃዊ ዓቅምታቶም ንዘገልግሉ ሰለስተ ኮምሽነራት ዘለዎ ኮይኑ ኣስማቶም ድማ ቤቲ ሙሩንጊ (ኬንያ) ኣዶ ወንበር እዚ ኮምሽን፣ እስቴቬን ራትነር (አሜሪካ)፥ ከምኡ’ውን ራዲካ ኮሞራሰዋሚ (ሲሪላንካ) እዮም።
3. እቲ ዋና ቤት-ጽሕፈት ፡ ማለት’ውን ቤት-ጽሕፈት ላዕለዋይ ኮምሽነር ሰብኣዊ መሰላት ንዓለም-ለኸ ኮምሽን ኪኢላታት ሰብኣዊ መሰላት ኣብ ኢትዮጵያ ብመተሓባበርን ከምኡ’ውን ናይ ዝተፈላለዩ ዓውድታት ኪኢላታት ማለት’ውን ናይ ሕጊ፥ወተሃደራዊ ጉዳያት፥ምርመራታት፥ጸብጻብን ከምኡ’ውን ትንታነ፥ጾታዊ መሰረት ዝገበሩ ዓመጻት፥ኣተኣላልያ ኬዝን ከምኡ’ውን ናይ ቃንቃ ትርጉምን ዝኾኑ ሰብ ሞያታት ኣቢሉ ቴክኒካዊ ደጋፍ ይህብ። እዚ ቤት-ጽሕፈት መደበሩ ኣብ ዩጋንዳ ኢንቴቤ ዝገበር እዩ።
4. **መስርሕ ሕጋውነት**

እዚ ዓለም-ለኸ ኮምሽን ኪኢላታት ሰብኣዊ መሰላት ኣብ ኢትዮጵያ ናይ ዓለም-ለኸ ሕገ ሰብኣዊ መሰል፥ ዓለም-ለኸ ሕገ ሰብኣውነትን ከምኡ’ውን ሕገ ስደተኛታት ተግባራዊ ዝገብር እዩ። ተግባራዊ ዝግበሩ ሕግታት ድማ ዓለም-ለኸ ሕገ ገበነኛታት፣ዞባዊ መሳርሕታትን ከምኡ’ውን ናይ ኢትዮጵያ ሃገራዊ ሕግታት ዝኣመሳሰሉ እዮም።

1. **መረጋገጺ መንገዲ**

ምሰ ናይ ውድብ ሑቡራት መንግስታት መርማሪ ኣካል ሓፈሸዊ ተመክሮ መሰረት ዝገበረ ዓለም-ለኸ ኮምሽን ኪኢላታት ሰብኣዊ መሰላት ኣብ ኢትዮጵያ ሓቅነት ክደሊ ከሎ “ክእመን ዝኽእል መሰረት ዘለዎ ምኽንያታዊ ዝኾነ” እዩ ተግባራዊ ዝገብር። እዚ ዓለም-ለኸ ኮምሽን ከኢላታት ሰብኣዊ መሰላት ኣብ ኢትዮጵያ እቲ ዘቀምጦ ደረጃ ብቁዕ ኢሉ ዝኣምን ሓበሬታ ተኣማንነት ዘለዎን ካብ ዘለዎ ኣካል ምስ ዝረክብ፥ ኣብ ምኽንያታውነትን ከምኡ’ውን ጥንቁቅን ተኣናፊ ሰብ መሰረት ዝገበረ ምስ ካልኦት ሓበሬታታት ከነጻጽሮ ከሎ እዚ ኩነት ወይ ዝተፈጸመሉ መንገዲ ተፈጺሙ እዩ ኢልካ ንክኣምን ምኽንያት ይህልወካ ይገብር።

1. **ስፍሓት ስራሕ**

ስፍሓት ናይዚ ሰራሕ ዱሩትነቱ ካብ ሕዳር 03, 2020 ዝጀመረ እዩ።

ዝትግበረሉ ቦታ ድማ ኣብ ፌደራላዊት ዲሞክራስያዊት ሪፐብሊክ ኢትዮጵያ ኮይኑ ኣብዚ ቀረባ እዋን ብዝነበረ ጎንጺ ዝተሃሰዩ ቦታታት ጠመተ ብምግባር ይኸውን።

ሰብ ጉዳይ ናይዚ ምርመራ ድማ ኣብቲ ጎንጺ ብኽልቲኡ ዘለው ኣካላትን ከምኡ’ውን ሰባትን ይኾኑ።

ስፍሓት ናይዚ ምርመራ ስራሕ ናይቲ ዓለም-ለኸ ኮምሽን ከኢላታት ሰብኣዊ መሰላት ኣብ ኢትዮጵያዘለዎ ናይ ግዘ ሕጽረት ኣብ ግምት ብምእታው ኣብ መበል 51 ዋዕላ ቤት መኽሪ ሰብኣዊ መሰላት ጸብጻብ ይቀርብ። ስለዚዓለም-ለኸ ኮምሽን ኪኢላታት ሰብኣዊ መሰላት ኣብ ኢትዮጵያ ዝተፈላለዩ ዘጋጠሙ ፍጻመታት ብምምርማርን ስርሑ ይሰርሕ። እዞም ዘጋጠሙ ፍጻመታት ብመጠን ዕምቆት እቲ ጥቅዓት እዮም ተመሪጾም። ውክልና ናይዞም ፍጻመታት ብመጠን ስፍሓት ናይቲ ጥቅዓት ፥ ገበነኛታትን ከምኡ’ውን ግዳያት ኣብ ግምት ዘእተወ ከምኡ’ውን እቶም ፍጻመታት ሓደ ኣካል ናይቲ ዓብይ ግህሰታት ከይድን ደረጃ ዝበጽሕን ኣገዳስነት ናይ ጾታዊ ኣመለኻኽታ ዘካተተን፥ ከምኡ’ውን ድልየት ናይ ሓድ ሓደ ጉዳያት ወይ ምፍርራሓት/ሓደጋታት ኣብ ግምት ዘእተው እዩ ።

1. **ምስ ጥምር መርማሪ ጉጅለ ናይ ኢትዮጵያ ሰብኣዊ መሰላት ኮምሽንን ከምኡ’ውን ጉጅለ መርመርቲ ካብ ቤት-ጽሕፈት ላዕለዋይ ኮምሽን ሰብኣዊ መሰላት ዘለዎ ዝምድና።**

ዓለም-ለኸ ኮምሽን ከኢላታት ሰብኣዊ መሰላት ኣብ ኢትዮጵያ በቶም ጥምር መርመርቲ ጉጀለ ዝተረኸቡ ርካቦታት፣መደምደምታት፥ ከምኡ’ውን በቲ ጥምር መርመርቲ ጉጀለ ዝቀረበ ጸብጻብ ዝተወሃቡ ምኽሪ ሓሳባት፡ ዋጋ ብዘዛይድ መንገዲን ከምኡ’ውን ዘየድሊ ምድግጋማት ብዘርሕቅ ከይዲን ከምኡ’ውን ነቲ ናይ ግዘ ዱሩትነት ወይ ኣብ ላዕሊ ብዝተጠቅሰ ጂኦግራፍያዊ ስፍሓት ብዘይግድብ ሰራሕ ንዕኡ ክብ ኣብ ምባል ይሰርሕ።

1. **መራሕቲ መትከላት**

* ገለልተኝነት ናይዚዓለም-ለኸ ኮምሽን ከኢላታት ሰብኣዊ መሰላት ኣብ ኢትዮጵያ
* ዘይ ወገናዊ ምርመራ፥ትንታነን፥ ከምኡ’ውን ምጽብጻብን ሰብኣዊ መሰላት
* ስምጢራውነት ናይ ሓበሬታን ምንጭታትን
* ቅድም ዝበለን ብጽቡቅ ዝተገልጸን ናይ ስምምነት/ፍቃደኝነት ንግዳያት፥ውጻዕ መዓት፥መሰኻኽርን ከምኡ’ውን ካልኦት ፍልፍላትን ምሃብ።
* ዓለም ለኸ ደረጃ ዘለዎ ሓበሬታ መጻረይ መንገዲ ምጥቃምን
* ”ጉድኣት ዘየስዕብ” እዚ ማለት ንግዳያትን፥ንመሰኻኽርን ከምኡ’ውን ካልኦት ፍልፍል ሓበሬታትት ክልከላ ምግባር።
* ምስ ግዳያትን መሰኻኽር ቃለ-መሕትት ኣብ ንገብር እዋን ስነ ምግባራውያን ምኻን
* ንመርመርቲ፥ንእክቦም ሓበሬታታትን ከምኡ’ውን ፍልፍላትን ውሕስነትን ድሕንነትን ምሕላው፡፡
* ኣድላይ ኣብ ዝኾነሉ እዋን ንግዳያትን ውጻዕ መዓትን ኣብ ዘለው ኣገልግሎታት ሪፈር ምባልን።

1. **ሕብረት**

ዓለም-ለኸ ኮምሽን ከኢላታት ሰብኣዊ መሰላት ኣብ ኢትዮጵያ ናይ መንግስቲ ኢትዮጵያ ትሕብብር ይደልን ከምኡ’ውን ንዝግበረሉ ትሕብብር ብሰናይ ይቅበሎ። እቲ ኮምሽን ዝተወሃብዎ ኩሎም ዕማማት ንክዓምም ናይ ካልኦት ማለት’ውን ናይ ሃገራዊ፥ ዞባዊ ፥ዓለም-ለኻዊ በርጌሳውያን ማሕበራት ሓገዝ ውን ይጠለብ።